《行不上也哥哥》
宋代·邵定

青泥坡，一坡高一坡，
毒蟒寄穴虎作窠。风酸日黯云嵯峨，
抵死欲上将如何。上头莫有牡丹紫玉九袴带，
黄金千万罗。高堂阿婆雪皤皤，
妻炊扊扅颦翠蛾。儿懒失学岁月蹉，
纵得金玉丧已多。山禽笑汝汝莫呵，
行不上也哥哥

作者简介：吉州庐陵人，字中立，号立芗老人。温粹博雅，通《周易》、《春秋》。宅边植梅、竹、兰、桂、莲、菊各十余本，深衣大带，盘旋其间，自称六芗老人。